වසර 100ක අභිමානවත් ඉතිහාසයකට හිමිකම් කියන මෙරට පැරැණිතම රගර් තරගාවලිය වන ක්ලිෆර්ඩ් කුසලාන පිළිමළුන් පිටුදැකීමේ රගර් සූරතාවලියේ ගුවන් හමුදාව සහ මහනුවර ක්‍රීඩා සමාජය තරග වදින අවසන් පූර්ව තරගය අද (10) මහනුවර බෝගම්බර පිටියේදී පැවැත්වේ.චෙව්රෝන් ලුබිරිකන්ට් සමාගමේ (කැල්ටෙක්ස්) අනුග්‍රහයෙන් ශ්‍රී ලංකා රගර් සංගමය සංවිධානය කරනු ලබන කැල්ටෙක්ස් ක්ලිෆර්ඩ් කුසලාන රගර් සූරතාවලියේ අර්ධ අවසන් පූර්ව වටයේදි ලකුණු 27-25 ක් ලෙස පසුගිය වසරේ අනුසූරයන් වූ ප්‍රබල සී. ආර්. පිල පරාජය කිරීමට ගුවන් හමුදාව සමත් වූ අතර ලකුණු 28-13 ක් ලෙස සී. එච්. පිල පරාජය කිරීමට මහනුවර ක්‍රීඩා සමාජය සමත් විය.2007 වසරේ සිට ක්ලිෆර්ඩ් කුසලානයට හිමිකම් කියන මහනුවර ක්‍රීඩා සමාජය මෙවර ද සූරතාව අත්කර ගැනීමේ අරමුණින් යුතුව තරගවදින අතර වසර 25කට පසුව ක්ලිෆර්ඩ් කුසලාන රගර් සූරතාවලියේ අවසන් පූර්ව වටයට පිවිස ගුවන් හමුදාව අවසන් මහා තරගයට සුදුසුකම් ලැබීමේ අරමුණින් අද තරගයේදී මහනුවර ක්‍රීඩා සමාජයට ප්‍රබල අභියෝගයක් එල්ල කරනු නිසැකය.නාවික හමුදා – හැවිලොක්ස් තරගය හෙටමේ අතර පසුගිය වසරේ ක්ලිෆර්ඩ් කුසලාන අනුසූරයන් වන නාවික හමුදාව සහ හැවිලොක්ස් පිල අතර පැවැත්වෙන දෙවැනි අවසන් පූර්ව තරගය හෙට (11) කොළඹ රාජකීය විදුහල් ක්‍රීඩා සංකීර්ණයේදී පැවැත්වේ.අර්ධ අවසන් පූර්ව වටයේදී පොලිසිය ලකුණු 15-12 ක් ලෙස පරාජය කිරීමට නාවික හමුදාව සමත්වූ අතර ලකුණු 24-6 ක් ලෙස යුද හමුදාව පරාජය කිරීමට හැවිලොක්ස් පිල සමත් විය..